Handbeliichtungsmiesser - Wikipedia, déi fräi Enzyklopedie

# Handbeliichtungsmiesser

### Vu Wikipedia, der fräier Enzyklopedie.

En digitalen Handbeliichtungsmiesser

En Handbeliichtungsmiesser ass e Fotometer, mat deem beim Fotograféieren d' Liicht op zwou Manéiere ka gemooss ginn.

## [Änneren] Objetsmiessung

Dobäi gëtt d'Liichtdicht vun deem Liicht gemooss, dat vum Objet reflektéiert gëtt. Et ass kloer, datt bei enger Brautkoppel, d'Braut am wäisse Kleed an de Bräitchemann am schwaarze Kostüm, net jiddereen esou vill Liicht reflektéiert wéi deen aneren. Wa se béid sollen op eng Foto kommen, gëtt et quokeleg, well et kaum méiglech ass, fir en Duerchschnëttswäert ze huelen.

## [Änneren] Liichtmiessung

Dobäi gëtt d'Beliichtungstäerkt vun deem Liicht gemooss, dat op den Objet fält. Am Fall vun der wäiss-schwaarzer Koppel léisst sech mam Handbeliichtungsmiesser genee mossen, wéivill Liicht "do" ass, ofgesi vun engem hellen oder däischteren Objet.

Well bei engem Fotoapparat mat agebaute Beliichtungsmiesser nëmmen Objetsmiessung méiglech ass, ass déi Zort vu Miessen e Kompromëss, dee fir Schnappschëss duergeet, mee den exigente Fotograf net zefridde stelle kann. Besonneschnet, wa mat Mëschliicht geschafft gëtt.

Vun "http://lb.wikipedia.org../../../h/a/n/Handbeliichtungsmiesser.html"

Category: Fototechnik

##### Views

- Artikel
- Diskussioun
- Aktuell Revisiounen

##### Sichen

##### Aner Sproochen

- Deutsch